নড়িয়া চিশতীনগর দরিদ্র মেধাবীদের মধ্যে বৃত্তি প্রদান
 প্রকাশিত: ১৪ মে ২০১৯  সময়: ৮:৪২ পূর্বাহ্ণ  233 বার
“নিবু নিবু শিখাগুলি প্রজ্জলিত করো” এই শ্লোগানকে সামনে রেখে শরীয়তপুর নড়িয়া উপজেলার চিশতী নগর জনকল্যাণ আইডিএফ প্রকল্পের উদ্যোগে, স্কুল, কলেজ, বিশ্ববিদ্যালয়ের দরিদ্র মেধাবী ৩০ জন ছাত্র-ছাত্রীর মধ্যে ১ লক্ষ ৪৪ হাজার টাকা বৃত্তি প্রদান করা হয়।
চিশতী নগর জনকল্যাণ আইডিএফ প্রকল্পের সহযোগিতায় সোমবার পন্ডিতসার উচ্চ বিদ্যালয়ের সভাকক্ষে উক্ত বিদ্যালয়ের প্রধান শিক্ষক মোসলেহ উদ্দিনের সভাপতিত্বে বৃত্তি প্রদান অনুষ্ঠানে প্রধান অতিথি হিসেবে উপস্থিত ছিলেন বিদ্যালয়ের ম্যানেজিং কমিটির সভাপতি প্রকৌশলী সৈয়দ গোলাম মুরসালিন চিশতী।
এ সময় তিনি স্কুল, কলেজ, বিশ্ববিদ্যালয়ের মোট ৩০ জন ছাত্র-ছাত্রীদের মধ্যে ১ লক্ষ ৪৪ হাজার টাকা প্রদান করেন। এ পর্যন্ত জনকল্যাণ মূলক প্রকল্পটি মোট ১৪ লক্ষ টাকা প্রদান করেছেন। এ কার্যক্রম শরু করে ২০১৬ সাল থেকে।
মানবতার সহযোগি হিসেবে চিশতীনগর জনকল্যাণ আইডিএফ প্রকল্পের চেয়ারম্যান প্রকৌশলী সৈয়দ গোলাম মুরসালিন বছরে তিনবার শিক্ষার্থীদের মাঝে বৃত্তি প্রদান করবেন।
বৃত্তি প্রদান অনুষ্ঠানে উপস্থিত ছিলেন ম্যানেজিং কমিটির সদস্য আমিনূল করিম বার্লিন, গাজী ওয়াছ উদ্দিন, মোঃ নিজামুল করিম, ইয়াসমিন আক্তার জুঁইসহ শিক্ষক, সাংবাদিক ও অভিভাবকগণ।